《次韵奉赠巴陵上官令》
宋代·沈辽

古人善治身，摆落在尘土。明哲所自任，不为小人侮。

嗟我一何所，逍遥寄天宇。长嫌柳下污，有意庄生堵。

微官被黯黮，远放潇湘浦。闭关绝世故，况复挥谈麈。

蒙恩许北下，始接诸公武。若得一丸药，顿发三年瞽。

巴陵遇言游，高文璨瑶圃。泠泠挹清风，使人怀玉斧。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。